அமெரிக்க நடிகை கிம் கர்தாஷியன் எத்தனை படங்களில் நடித்திருக்கிறார், என்ன சாதித்திருக்கிறார் என்பது பற்றி எல்லாம் தெரியாது. ஆனால், இணையத்தில் எங்குப் பார்த்தாலும் கிம் தான் நிறைந்திருக்கிறார். செய்தித் தளங்களில் ஆரம்பித்து ஃபேஸ்புக் டைம்லைன் வரை கவர்ச்சியாக சிரிக்கும் கிம்மைப் பார்த்துக்கொண்டே இருக்கலாம். கிம்மின் ராசி அப்படி என்பதோடு அவர் செய்திகளில் இடம்பிடிக்கும் கலையையும் கச்சிதமாக தெரிந்து வைத்திருக்கிறார். என்னதான் கவர்ச்சியானவராக இருந்தாலும் கூட எப்போதும் கிம் பற்றிய செய்திகளைப் படித்துக்கொண்டிருக்க முடியுமா என்ன?